กรมสมเด็จพระเทพฯ พระราชทานภาพถ่ายแมวทรงเลี้ยงวังสระปทุม
โชว์ความน่ารักในนิทรรศการ แมวเอ๋ย แมวเหมียว,สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดนิทรรศการ แมวเอ๋ย แมวเหมียว ซึ่งร้านภูฟ้าผสมผสาน ชั้น 4 ศูนย์การค้าสยามพารากอน จัดขึ้นเพื่อนำเสนอเรื่องราวแง่มุมต่างๆของแมว โดยมีท่านผู้หญิงสิริกิติยา เจนเซน ตามเสด็จฯ โดยทรงกดปุ่มรูปแมวเปิดงาน และทรงลงพระนามาภิไธยย่อลงในภาพวาดฝีพระหัตถ์ ที่นำมาจัดทำเป็นผลิตภัณฑ์ต่างๆ สำหรับเป็นของที่ระลึกต้อนรับปีชวด 2563 อีกทั้งได้พระราชทานพระราชานุญาตให้นำภาพถ่ายฝีพระหัตถ์แมวทรงเลี้ยงในวังสระปทุมและแมวอื่นๆ และตุ๊กตาแมวของสะสมส่วนพระองค์ มาจัดแสดงในนิทรรศการด้วย,นิทรรศการ แมวเอ๋ย แมวเหมียว จัดแสดงเรื่องราวแง่มุมต่างๆของแมว ซึ่งเป็นสัตว์เลี้ยงคู่บ้านของมนุษย์มายาวนานหลายพันปี โดยในยุคสมัยใหม่ชาวตะวันตกนิยมเลี้ยงแมวด้วยความเอ็นดู ถึงกับมีการประกวดแมว และเสาะแสวงหาแมวแปลกๆจากที่ต่างๆทั่วโลก จนแมววิเชียรมาศจากประเทศไทย เริ่มเป็นที่รู้จักกันกว้างขวางในนามของ Siamese Cat และในวัฒนธรรมไทย มีการกล่าวขานถึงแมวในสำนวนไทยโบราณ และใช้แมวเป็นตัวละคร สำคัญในละครพื้นบ้าน นอกจากนั้น แมวยังเป็นสัตว์ที่มีบทบาทในพระราชพิธีและพิธีกรรมของชาวบ้านด้วย จนถึงกับมีการแต่งตำราความรู้เกี่ยวกับลักษณะของแมวมงคล 17 ประเภท ซึ่งหาดูได้จากนิทรรศการนี้,โอกาสนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ทอดพระเนตรนิทรรศการภายในงาน และทรงอุ้ม คุณใบตอง แมวทรงเลี้ยงด้วยความรักและความเอ็นดู เพื่อฉายพระรูปก่อนเสด็จฯกลับด้วย.
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดนิทรรศการ แมวเอ๋ย แมวเหมียว ซึ่งร้านภูฟ้าผสมผสาน ชั้น 4 ศูนย์การค้าสยามพารากอน
แมวเอ๋ย แมวเหมียว,ภาพวาดฝีพระหัตถ์,สมเด็จพระกนิษฐาธิราชเจ้า,แมวทรงเลี้ยง,ร้านภูฟ้า,Siamese Cat,งานนิทรรศการ